Lørdag skulle nordjyden have mødt Hans-Kristian Vittinghus i DM-semifinalen i badminton. Men en skade sender nu Jan Ø. Jørgensen i finalen uden kamp.

Det var under fredagens kvartfinale, at Hans-Kristian Vittinghus pådrog sig en forstrækning i højre lår. Og lørdag morgen meldte han så fra til semifinalen. Derfor er Jan Ø. Jørgensen klar til finalen, der spilles søndag i Ceres Arena i Århus. Modstanderen bliver vinderen af den anden semifinale mellem Anders Antonsen og David Kim Kristensen.